**148/2018. (VI.25.) Kgy. sz. határozat**

1. A Közgyűlés a Nemzeti Infrastruktúra Fejlesztő Zrt. és Szombathely Megyei Jogú Város Önkormányzata között a szombathelyi Intermodális Csomópont projekt előkészítése tárgyában kötendő együttműködési megállapodás megkötését az alábbi kiegészítéssel támogatja:

Az együttműködési megállapodás II. 2. pontja („Támogatás forrása, Támogatási Szerződés”) a 2. bekezdést követően egészüljön ki az alábbi bekezdéssel:

„A Felek rögzítik, hogy a terület előkészítés, területszerzés a jóváhagyott keretösszeg erejéig (figyelembe véve a tervezési feladat forrásigényét) végezhető el.”

2. A Közgyűlés felhatalmazza a polgármestert az együttműködési megállapodás aláírására.

**Felelős:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

 (A végrehajtásért:

Szakály Szabolcs, a Városfejlesztési Kabinet osztályvezetője

Lakézi Gábor, főépítész, a Városüzemeltetési Osztály vezetője)

**Határidő:** azonnal